《送元上人归禾山》
宋代·吕本中

长嚣而寂，方作而息。如射破的，初不以力。子居深山，又处绝顶。

避嚣不作，二事俱屏。往来临川，道里且千。一见我喜，如旧交然。

我欲属子，重于发言。子请则坚，之子之贤。遍寻诸方，不主先入。

唯是之从，何拘何执。惟昔善财，我曹之师。其心广大，谁能间之。

山高海深，德则不孤。不深不高，培塿潢污。奚必深山，惟静之守。

求寂念息，以阅永久。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。